หลังหยุดกินยาคมกำเนิดประจำเดือนไม่มา 5 -​6 เดือนเลยซื้อยาฟลอร่ามากินค่ะ แล้วประจำเดือนมาจนถึงปัจจุบัน มาได้ประมานเกือบเดือนแล้วค่ะ (เคยไปตรวจภายในเพราะประจำเดือนมาไม่ปกติค่ะ เลยให้กินยาคุมเพื่อปรับฮอร์โมน แล้วอยากมีลูกเลยหยุดกินค่ะ )​ อยากทรายว่าหลังจากกินยาฟลอร่าไปมันเกี่ยวกันไหมคะที่จะทำให้ประจำเดือนมานานขนาดนี้ค่ะ แล้วทำยังไงให้ประจำเดือนหยุดและมาตามปกติค่ะ
สวัสดีค่ะ ยาฟลอร่าดังกล่าวมานั้นเป็นยาสตรีชนิดหนึ่งที่อ้างสรรพเรื่องทำให้ประจำเดือนกลับมาเป็นปกติ ซึ่งในทางการแพทย์ปัจจุบันไม่ได้แนะนำให้ใช้ เพราะไม่ทราบส่วนประกอบที่แน่ชัด และไม่ทราบว่ายานี้จะไปทำให้เลือดออกผิดปกติได้มากขึ้นหรือไม่หากมีเรื่องประจำเดือนมาไม่สม่ำเสมอ ไม่ว่าจะไม่มา หรือมามาก ควรไปพบแพทย์เพื่อตรวจเพิ่มเติมให้ได้การวินิจฉัยที่แน่ชัด หลังการใช้ยาสตรีอาจได้ฮอร์โมนเพศเข้าไปทำให้ความผิดปกติที่มีอยู่เป็นมากขึ้น โดยเลือดประจำเดือนไม่ควรออกเกิน 7 วันค่ะ ถ้าออกเกินจากนี้ น่าจะมีความผิดปกติเช่นเนื้องอกมดลูกหรือปากมดลูก การติดเชื้อของช่องคลอดหรือปากมดลูก ฮอร์โมนจากรังไข่ไม่สมดุล ภาวะแทรกซ้อนจากการตั้งครรภ์ แนะนำให้รีบไปพบแพทย์เพื่อตรวจหาสาเหตุ หากเลือดออกมากจนปวดท้องน้อย ซีด เพลีย ให้รีบไปเบื้องต้นหยุดการใช้ยาฟลอร่าไปก่อน งดการมีเพศสัมพันธ์ ไม่ซื้อยาปรับฮอร์โมนใดๆมาใช้เองอีก